Valtu kolhoos

Valtu kolhoos oli kolhoos Rapla rajoonis Kehtna külanõukogus. 

Kolhoosi keskus asus Kaereperes, kolhoosi maad ulatusid 8 küla – Hertu, Ingliste, Kaerepere, Kumma, Lau, Pae, Põrsaku ja Saksa küla – maadele.

Valtu kolhoos asutati 1971. aastal kolhooside Tee Kommunismile ja Võit ühinemisel.Arvi Paidla. Raplamaa. Siin- ja sealpool maanteed. Tallinn: Olion, 1991, lk 70 

Kolhoosi kogupindala oli 6615 ha, millest 3310 ha haritavat maad. 1976. aasta seisuga oli kolhoosil umbes 450 töötajat.Nõukogude Eesti: Entsüklopeediline teatmeteos. Tallinn:Valgus, 1978, lk 375

Kolhoos oli tugev maaviljeluses, tegeleti teravilja-, kartuli- ja põldheinakasvatusega, samuti veise- ja seakasvatusega. Lisaks oli kolhoosil mitmeid abitootmisi – Valtu veinitehas, Valtu aiand ja keemiatehas Estosteriil.Viio Aitsam. Isepäise kolhoosiesimehe sada minutit. Maaleht, 25. november 2011

Kolhoosil oli oma ujula ja staadion ning hoolitseti Kaerepere ja ümbruse haljastuse eest.

Kolhoosi esimees asutamisest kuni likvideerimiseni (1971–1990) oli Tenno Teets. 1990. aastal moodustati Valtu kolhoosist Valtu põllumajanduslik osaühistu.

Viited

Kirjandus
Endel Maltsar. Valtu kolhoos. Tallinn: Olion, 1989

Kategooria:Eesti NSV kolhoosid
Kategooria:Rapla rajoon